**Antton Petteri Mönkäre** (s. 29. tammikuuta 1996 Espoo) on suomalainen jääkiekkoilija, joka pelasi kaudella 2018–2019 Mestis-joukkue Kiekko-Vantaassa. Hän on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Mönkäre on Grankulla IFK:n kasvatti. Hän siirtyi C-juniori-ikäisenä Espoo Bluesiin kaudeksi 2010–2011, jonka päättyi C-nuorten Suomenmestaruuteen. Kauden 2011–2012 päätteeksi Mönkäre voitti sekä C-nuorten Suomenmestaruuden että B-nuorten SM-hopeaa. Kaudeksi 2012–2013 hän siirtyi Helsingin IFK:n B-nuoriin, joiden varakapteenina Mönkäre toimi.

Kaudella 2014–2015 Mönkäre toimi HIFK:n A-nuorten varakapteenina ja oli joukkueen kolmanneksi paras pistemies tehoilla 11+17=28. Pudotuspeleissä hän oli kolmella syöttöpisteellään HIFK:n paras syöttäjä Miro-Pekka Saarelaisen kanssa ja jakoi joukkueen sisäisen tehotilaston voiton Nico Frimanin ja Saarelaisen kanssa lukemalla +4. Kaudella 2015–2016 Mönkäre nousi HIFK:n kapteeniksi ja oli joukkueen toiseksi paras pistemies Henrik Borgströmin jälkeen tehoilla 14+24=38. Pudotuspeleissä hän jakoi kolmella syöttöpisteellään HIFK:n sisäisen syöttöpörssin voiton Janne Hämäläisen ja Joakim Kukkosen kanssa sekä sisäisen tehotilaston voiton Kukkosen kanssa lukemalla +5. Mönkäre debytoi kauden aikana myös miesten peleissä pelattuaan kaksi ottelua lainalla Mestis-joukkue Kiekko-Vantaassa lokakuun 2015 lopulla.

Toukokuussa 2016 Mönkäre teki 1+1-vuotisen sopimuksen Saimaan Pallon SM-liigajoukkueen kanssa. Hän pelasi alkukauden 2016–2017 seuran A-nuorissa, kunnes Mönkäre teki Ville Kohon sairastumisen myötä liigadebyyttinsä 27. tammikuuta 2017 Hämeenlinnan Pallokerhoa vastaan. Hän sai ottelussa jääaikaa 8.46 minuuttia. Mönkäre sai keräsi myös yhden syöttöpisteen oltuaan kakkossyöttäjänä Curtis Hamiltonin tekemään maaliin. Hän pelasi kauden aikana SM-liigassa kaikkiaan 17 runkosarjaottelua tehden kolme syöttöpistettä. Mönkäre pelasi myös yhden ottelun lainalla Mestis-joukkue Heinolan Peliitoissa helmikuussa 2017. Huhtikuussa SaiPa käytti hänen sopimuksessaan olleen option ja teki Mönkäreen kanssa vuoden mittaisen jatkosopimuksen.

Myös kauden 2017–2018 Mönkäre pelasi suurimmaksi osaksi SaiPan A-nuorissa. Hän pelasi SM-liigassa kauden aikana 12 runkosarjaottelua ilman tehopisteitä. Mönkäre pelasi kauden aikana miesten pelejä myös kolmen ottelun verran lainalla Mestis-joukkue Savonlinnan Pallokerhossa. Kaudeksi 2018–2019 hän siirtyi Kiekko-Vantaan riveihin. Mönkäre pelasi kauden aikana myös neljä ottelua lainalla Suomi-sarjajoukkue Kiekko-Espoossa.

### Maajoukkueura

Mönkäre on pelannut kahdeksan poikien maaottelua.

Muuta
-----

Mönkäre valmistui ylioppilaaksi Mäkelänrinteen lukiosta syksyllä 2015.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | HIFK | A-SM | 10 | 0 | 1 | 1 | 4 | – | – | – | – | – |
| 2014–2015 | HIFK | A-SM | 45 | 11 | 17 | 28 | 18 | 3 | 0 | 3 | 3 | 0 |
| 2015–2016 | HIFK | A-SM | 49 | 14 | 24 | 38 | 28 | 4 | 2 | 3 | 5 | 0 |
|  | Kiekko-Vantaa | Mestis | 2 | 0 | 0 | 0 | 0 | – | – | – | – | – |
| 2016–2017 | Peliitat | Mestis | 1 | 0 | 0 | 0 | 0 | – | – | – | – | – |
|  | SaiPa | A-SM | 23 | 9 | 15 | 24 | 26 | – | – | – | – | – |
|  | SaiPa | SM-liiga | 17 | 0 | 3 | 3 | 6 | – | – | – | – | – |
| 2017–2018 | SaPKo | Mestis | 3 | 0 | 0 | 0 | 0 | – | – | – | – | – |
|  | SaiPa | A-SM | 38 | 11 | 14 | 25 | 14 | – | – | – | – | – |
|  | SaiPa | SM-liiga | 12 | 0 | 0 | 0 | 0 | – | – | – | – | – |
| 2018–2019 | Kiekko-Espoo | Suomi-sarja | 4 | 1 | 1 | 2 | 2 | – | – | – | – | – |
|  | Kiekko-Vantaa | Mestis | 31 | 0 | 2 | 2 | 8 | – | – | – | – | – |
| 2 kautta | yhteensä | SM-liiga | 29 | 0 | 3 | 3 | 6 | – | – | – | – | – |
| 4 kautta | yhteensä | Mestis | 37 | 0 | 2 | 2 | 8 | – | – | – | – | – |

Lähteet
-------

* Antton Mönkäre The Internet Hockey Databasessa (englanniksi)
* Antton Mönkäre Eurohockey-sivustolla (englanniksi)
* Antton Mönkäre *Elite Prospects*. Everysport Media Group AB.  (englanniksi)

### Viitteet

1. 1 2  Ylioppilastutkintolautakunta
2. ↑  Tilastot *liiga.fi*. Jääkiekon SM-liiga Oy. Viitattu 28.1.2017.
3. 1 2 3 4 5  Antton Mönkäre *Elite Prospects*. Everysport Media Group AB.  (englanniksi)
4. ↑  Elite Prospects - HIFK U20 *eliteprospects.com*. Everysport Media Group. Viitattu 2.7.2019. (englanniksi)
5. ↑  Elite Prospects - HIFK U20 *eliteprospects.com*. Everysport Media Group. Viitattu 2.7.2019. (englanniksi)
6. ↑  Ennakko: 28.10. Kiekko-Vantaa - Peliitat *kiekko-vantaa.fi*.  27.10.2015. Kiekko-Vantaa Hockey Oy.  Arkistoitu 2.2.2017. Viitattu 28.1.2017.
7. ↑  SaiPa kiinnitti nuoria pelaajia miehistöönsä *Jatkoaika.com*.  25.5.2016. Jatkoaika r.y. Viitattu 28.1.2017.
8. ↑  Lahti, Juhani: Markkanen tukki maalinsuun - varamiehinen SaiPa pesi HPK:n *yle.fi*.  27.1.2017. LAPPEENRANTA:  Yleisradio Oy. Viitattu 28.1.2017.
9. ↑  Ottelutilastot *liiga.fi*.  27.1.2017. Jääkiekon SM-liiga Oy. Viitattu 28.1.2017.
10. ↑  Otteluseuranta *liiga.fi*.  27.1.2017. Jääkiekon SM-liiga Oy. Viitattu 28.1.2017.
11. ↑  Kemppainen, Heikki: SaiPan hyökkääjä lähtee lainaksi Heinolaan *imatralainen.fi*.  3.2.2017. Kaakon Viestintä Oy.  Arkistoitu 15.3.2017. Viitattu 14.3.2017.
12. ↑  SaiPa teki jatkoja nuorille hyökkääjilleen *Jatkoaika.com*.  21.4.2017. Jatkoaika r.y. Viitattu 21.4.2017.
13. ↑  Roivas, Mikko: Kiekko-Vantaalle liuta pelaajasopimuksia *Jatkoaika.com*.  2.5.2018. Jatkoaika r.y. Viitattu 4.5.2018.